Ֆրանչեսկո Անտոնիոլի

Ֆրանչեսկո Անտոնիոլի (, ), իտալացի ֆուտբոլիստ։ Իտալիայի մինչև 21 տարեկանների և Իտալիայի օլիմպիական հավաքականների նախկին դարպասապահ։ 

Ֆրանչեսկո Անտոնիոլին 1992 թվականին ընդգրկված է եղել նաև Իտալիայի օլիմպիական հավաքականի կազմում, մասնակցել է վեց հանդիպումների՝ բաց չթողնելով և ոչ մի գնդակ։

 Կարիերա 
Ֆրանչեսկո Անտոնիոլին  «Մոնցա» ակումբի սան է։ Ակումբի կազմում նորամուտը կատարել է 1986 թվականին «Յուվենտուսի» դեմ խաղում։ «Մոնցայի» հիմնական կազմում երկու մրցաշրջան անցկացնելուց հետո տեղափոխվել է «Միլան»։ Առաջին մրցաշրջաններում ակումբը դարպասապահին վարձավճարով ուղարկել է այլ թիմեր՝ նախ «Չեզենա», հետո «Մոդենա»։ Այնուհետև նա երկու մրցաշրջան անցկացրել է «Միլանում», որտեղ 1992-ի ապրիլի 18-ին նշել է նորամուտը Սերիա Ա-ում՝ մասնակցելով «Ինտերի» դեմ խաղին։ Շուտով Անտոնիոլին կորցրել է իր տեղը «Միլանի» կազմում՝ մրցակցությունում պարտվելով Սեբաստյանո Ռոսիին և ստիպված է եղել փնտրել նոր թիմ։

Անտոնիոլին վարձավճարով հանդես է եկել «Պիզայում», որի հետ անցել է Սերիա C1: Այնուհետև նա խաղացել է Սերիայի Ա-ում «Ռեջինայի» և «Բոլոնյայի» կազմում, որտեղ հանդես է եկել 4 մրցաշրջան: 1999 թվականի ամռանը Անտոնիոլին տեղափոխվել է «Ռոմա», որի հետ 2001 թվականին հաղթել է Իտալիայի առաջնությունում։ 2003 թվականի ամռանը Անտոնիոլին, դառնալով ազատ գործակալ, տեղափոխվել է «Սամպդորիա», որտեղից 2006 թվականի հունիսին վերադարձել է «Բոլոնյա»՝ կնքելով երկամյա պայմանագիր։ «Բոլոնյայի» կազմում անցկացրած երկու մրցաշրջաններում Անտոնիոլին ոչ մի խաղ բաց չի թողել՝ արդյունքում ակումբին օգնելով անցնել Սերիա Ա, ինչից հետո նա ակումբի հետ պայմանագիր է կնքել ևս մեկ մրցաշրջանի համար։

2009 թվականի հուլիսի 7-ին Անտոնիոլին երկամյա պայմանագիր է կնքել «Չեզենայի» հետ, որտեղ էլ հետագայում ավարտել է կարիերանFrancesco Antonioli nuovo portiere del Cesena  ։ 2010 թվականի նոյեմբերի 10-ին անցկացրել է իր 600-րդ հանդիպումը Իտալիայի առաջնություններումВратарь Антониоли провёл 600-й матч в Серии А։ 2011 թվականի հունիսի 5-ին Ֆրանչեսկոն երկարաձգել է ակումբի հետ կնքված պայմանագրի ժամկետը ևս մեկ տարով41-летний вратарь Антониоли продлил контракт с «Чезеной»։

 Նվաճումներ 
Միլան
 Իտալիայի չեմպիոն (2) – 1992, 1993
 Իտալիայի սուպերգավաթակիր – 1992
 Եվրոպական չեմպիոնների գավաթակիր (2) – 1989, 1990
 ՈՒԵՖԱ-ի սուպերգավաթակիր – 1989
 Միջմայրցամաքային գավաթի խաղարկության հաղթող – 1989

Ռոմա 
 Իտալիայի չեմպիոն – 2001
 Իտալիայի սուպերգավաթակիր – 2001

Բոլոնյա
ՈՒԵՖԱ-ի Ինտերտոտո գավաթ – 1998

Իտալիայի ազգային հավաքական
 Եվրոպայի առաջնության արծաթե մեդալակիր – 2000

Իտալիայի մինչև 21 տարեկանների հավաքական
 Եվրոպայի մինչև 21 տարեկանների առաջնության ոսկե մեդալակիր  – 1992

Կառավարական պարգևներ 
 «Իտալիայի Հանրապետությանը մատուցած ծառայությունների համար» շքանշան (հուլիսի 12, 2000 թվական)

 Ծանոթագրություններ 

 Արտաքին հղումներ 
 Ֆուտբոլիստի էջը figc.it կայքում 
 Ֆուտբոլիստի էջը transfermarkt.de կայքում

Կատեգորիա:Բոլոնիայի ֆուտբոլիստներ
Կատեգորիա:Իտալացի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:Մոդենայի ֆուտբոլիստներ
Կատեգորիա:Չեզենայի ֆուտբոլիստներ
Կատեգորիա:Ռոմայի ֆուտբոլիստներ
Կատեգորիա:Սամպդորիայի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆուտբոլային մարզիչներ այբբենական կարգով